הבחירות לנשיאות טוגו 2020

הבחירות לנשיאות נערכו בטוגו ב-22 בפברואר 2020.<ref>[https://www.panapress.com/Togolese-to-vote-in-presidential-a_630617927-lang2.html Togolese to vote in presidential election on 22 February 2020] Panapress, 6 December 2019</ref> הנשיא המכהן פור ניאסנגבה מטעם מפלגת האיחוד למען הרפובליקה (UPR) נבחר מחדש לכהונתו הרביעית עם 71% מהקולות בסיבוב הראשון.<ref>[https://www.dw.com/en/togo-president-gnassingbé-wins-re-election/a-52494760 Togo President Gnassingbé wins re-election] Deutsche Welle, 24 February 2020</ref><ref name=":1"></ref> המתמודד הכי קרוב אליו היה אגביומה קודג'ו, ראש ממשלה לשעבר ומנהיג המפלגה שנוסדה בסמוך לבחירות, התנועה הפטריוטית לדמוקרטיה ופיתוח, שקיבלה 19% מהקולות.<ref name=":1" />

== מערכת הבחירות ==
תיקוני חוקה שאושרו במאי 2019 שינו את שיטת הבחירות לנשיאות לשיטת שני הסיבובים, והחליפה את שיטת הבחירות הרובנית שהייתה קיימת עד אז.<ref>[http://www.electionguide.org/elections/id/2742/ Togolese Republic: Election for President] IFES</ref>

התיקונים בוצעו בעקבות הבחירות לפרלמנט בדצמבר 2018, שהוחרמו על ידי ארבע עשרה מפלגות אופוזיציה במחאה נגד 'הטיה', סירוב לחזור לחוקת 1992 ושימוש בגבולות אזורי בחירה שהעדיפו את UPR.<ref name=":02"></ref> כתוצאה מכך, UPR זכתה ב-59 מתוך 91 מושבים בפרלמנט.

התיקונים לחוקה הכניסו מחדש את מגבלות הכהונה שבוטלו ב-2002. השינויים מגבילים נשיא לכהן שתי כהונות של חמש שנים. עם זאת, המגבלות לא חלו רטרוספקטיבית, ואיפשרו לפור ניאסנגבה לכהן שתי כהונות עתידיות בנוסף לשלוש שכבר כיהן.

== קמפיין ==
באוקטובר 2019 מפלגת האופוזיציה העיקרית, הברית הלאומית לשינוי, אישרה שמנהיגה ז'אן-פייר פברה יהיה המועמד שלה.<ref>[https://www.africanews.com/2019/10/20/togo-s-main-opposition-party-chooses-leader-as-2020-flagbearer// Togo's main opposition party chooses leader as 2020 flagbearer] Africa News, 20 October 2019</ref>

בינואר 2020, הארכיבישוף האמריטוס של לומה, פיליפ פנוקו קפודזרו, קרא להשהות את הבחירות כדי לאפשר ביצוע רפורמות בבחירות.<ref>[https://allafrica.com/stories/202001130528.html Togo: Archbishop Kpodzro Joins Calls for Suspension of February Presidential Elections]</ref> קפודזרו תמך בקמפיין ופעל עבור אגביומה קודג'ו, וכאשר התפרסמה בבוקר הבחירות חדשות כי קודג'ו מוביל בסקרים, דווח כי שניהם הושמו במעצר בית.<ref name=":0"></ref>

== התנהלות הבחירות ==
בפברואר 2020 פרסמה הוועדה להגנה על עיתונאים מכתב הקורא לממשלת טוגו להימנע מלצמצם את שירותי האינטרנט כפי שנעשה ב-2017 ו-2018, וכינתה זאת סכנה מרכזית לתהליך הדמוקרטי של המדינה.<ref></ref>

דווח כי ועדת הבחירות הלאומית העצמאית של טוגו הסירה את הסמכתם של הייעוץ הלאומי של החברה האזרחית של טוגו, קבוצת משקיפים מרכזית שתוככנה לפקח על התנהלות תקינה של הבחירות.<ref></ref>

ביום הבחירות הקיף הצבא את ביתו של קודג'ו בעקבות דיווחים שהוא מוביל בספירה.<ref></ref>

לאחר תצפית על הבחירות, הקהילה הכלכלית של מדינות מערב אפריקה קבעה שהן חופשיות ושקופות, ושיבחה את האוכלוסייה על השתתפותה השלווה כשיפור מההפגנות בשנים הקודמות נגד שלטונה הארוך של משפחת ניאסנגבה.<ref>[https://www.ecowas.int/wp-content/uploads/2020/02/PRELIMINARY-DECLARATION-ENG_1.pdf Preliminary Declaration] ECOWAS, 24 February 2020</ref> עם זאת, השבתות אינטרנט פזורות נרשמו ברחבי הבירה ובערים גדולות אחרות, מה שגרם הן לארגונים בינלאומיים והן למפלגות האופוזיציה להטיל ספק בתוצאות.<ref></ref>

== תוצאות ==

== ביקורת ==
ב-25 בפברואר הגיש קודג'ו עתירה לבית המשפט לחוקה בבקשה לבטל את התוצאות.<ref name="AC"></ref> הוא האשים את הרשויות על הצבה של קלפיות מזויפות, מילוי מעטפות בפתקים ובמתן אישור לאזרחים להצביע מספר פעמים עבור ניאסנגבה.<ref name=":1" /> שלושה ימים לאחר מכן, הוא וקפודזרו קראו להפגנות ציבוריות, וכתוצאה מכך הצבא הקיף את בתיהם והמשרד למנהל השטחים קבע שהמחאות יהיו בלתי חוקיות.<ref name="AC" /> חברי האספה הלאומית הגיבו בהאשמת קודג'ו בתכנון הפיכה.<ref></ref> שר ההגנה, יארק דמהאם, טען כי ההקפה סביב בתיהם של קודג'ו וקפודזרו נבעו לצורך הגנה עליהם. מנגד טען קודג'ו כי לא ניתן לו כל הסבר על כך ושהוא סבור שפעולה זו נועדה להקנות לשלטון זמן לזיוף הקולות.<ref name=":1" />

== הערות שוליים ==

קטגוריה:טוגו: פוליטיקה